Quiver Tree Self-Catering Apartments - Resensies
Jaco Z - Nov 2019
Gerieflike en skoon woonstel en baie goed geleë.
Die eenhede is netjies en skoon en gerieflik geleë. Die diens was professioneel en een probleem wat opgeduik het was binne minute opgelos en was vergete. Ek sal weer van hulle gebruik maak.
Hennie N - Nov 2019
Lekker, gerieflik en veilig.
Aangenaam verras met Quiver Tree. Baie gerieflik en ten volle toegerus met topgehaltetoestelle. Ongelukkig net oorgeslaap vir een nag maar is ideale akkommodasie in Stellenbosch. Geen klagtes! Net een ding om oor te dink. Ons weet nie almal hoe voorafbetaalde meters werk nie en die inligting in die eenheid is nie genoeg nie. Hoe weet 'n mens jy moet nog eenhede koop? Die plek is skitterblink skoon!
Marinda S - Feb 2019
Baie skoon, netjies en modern!
Raserige tieners versteur ‘n mens se nagrus ‘n bietjie, maar ek sal definitief Quiver Tree aanbeveel. Die parkering en verblyf is baie veilig. Daar is als wat jy kan benodig in die eenheid! Die selfsorgeenhede is lekker om gou iets te ete te maak! Baie netjies en skoon!
Nico M - Feb 2019
Alles was van 'n baie hoë standaard. Selfs die bottel wyn om ons te verwelkom het ons heerlik verras.
Elke G - Feb 2019
Pragtige dekor, aandag aan detail, veilig.
Dis die tweede keer dat ons hier oornag en ons sal weer! Al probleem is die muskiete (waarvan al die blertse teen die plafon getuig), Doom/Peaceful Sleep in kamer sal help.
Shirley H - Jan 2019
Lovely apartments equipped with everything you need. Excellent 24 hour security and easy safe parking. Only thing is that it is on the wrong side of town so can’t walk into town, but an Uber only costs R25!
Marietjie M - Oct 2018
Ons het gevind dat die ander inwoners van die woonstelgebou baie geraas het die eerste 2 aande van ons verblyf tot 2 uur in die nag. Dit was baie steurend. Die woonstel was egter baie netjies en mooi modern toegerus met alle benodighede.
Nikki V - Oct 2018
Baie bekostigbaar, modern en skoon! Naby aan die dorp.
Ons is baie beïndruk met Quiver Tree! Ons het eers omtrent 22:30 ingeklok en hul was baie behulpsaam. Die plekkies is goed ingerig en daar is ook handdoeke, koffie- en tee-geriewe ens. Ons sal verseker weer daar inklok! Mense wat bespreek moet net in ag neem dat daar studente ook woon, so dit mag dalk raserig raak, hoewel hul vra vir stilte na 22:00, wat wel so was. Daar is ook nie hysbakgeriewe nie, so neem net kennis.
Louna S - Oct 2018
Quiver Tree is nie reg vir mense wat as paartjies wil wegbreek nie.
Ons was redelik teleurgesteld toe ons die kamer kry en daar 2 enkelbeddens is. Vir 'n paartjie wat 'n naweek wil wegbreek, was dit glad nie wat verwag is nie. Die beddegoed (duvets) is te klein vir die beddens, die matrasse is wonderlik maar die kussings baie dun en hopeloos te sag. Dit het die slaap baie ongemaklik gemaak. Dit was raserig deur die nag en vroeg op die Sondagoggend is daar in die gange deur kinders rondgehardloop en geraas. Vir die prys wat ons betaal het, was ons baie teleurgesteld. Het al in baie beter plekke gebly vir baie goedkoper. ...
Ons was redelik teleurgesteld toe ons die kamer kry en daar 2 enkelbeddens is. Vir 'n paartjie wat 'n naweek wil wegbreek, was dit glad nie wat verwag is nie. Die beddegoed (duvets) is te klein vir die beddens, die matrasse is wonderlik maar die kussings baie dun en hopeloos te sag. Dit het die slaap baie ongemaklik gemaak. Dit was raserig deur die nag en vroeg op die Sondagoggend is daar in die gange deur kinders rondgehardloop en geraas. Vir die prys wat ons betaal het, was ons baie teleurgesteld. Het al in baie beter plekke gebly vir baie goedkoper.
Jacques P - Oct 2018
Baie mooi, skoon en netjies. Goeie waarde vir geld.
Quiver Tree is baie basies, maar het alles wat jy benodig vir 'n dag of twee se besoek aan Stellenbosch. Die kamer was netjies en skoon en die sekuriteit was vriendelik en behulpsaam. Ek sal weer daar gaan bly.
Dit is skoon, netjies en mooi.
Ek en my man het baie lekker hier gebly. Dit is wel geleë waar studente woon, so geraas in die oggend ure sal tien teen een voor kom. Daar was 2 enkel beddens en ons was teleurgesteld dat ons nie vooraf bewus was van dit nie. Maar ons het nog steeds lekker gebly en sal dit voorstel aan ander mense.
Mark G - Sep 2018
I was very impressed with the overall experience. Affordable, quality accommodation. The place was modern, neat and comfortable.
Anel H - Sep 2018
Pragtige plekkie, dekor smaakvol, baie goeie ligging.
Ons het lekker gebly in die baie smaakvolle versierde studio en lekker gelag vir die humoristiese beskrywings en inligtingsnotas. Baie goeie ligging - naby alles. Kan die eenheid aanbeveel.
Annemarie C - Aug 2018
Netjies, modern, beddens baie gemaklik.
Sal weer hier bly, vriendelike, effektiewe diens van almal. Goeie waarde vir geld. Kan regtig niks negatief sê nie.
Inge G - Jul 2018
Netjies en funky, alles in een blyplek.
Alles wat jy nodig het in 'n plekkie mooi gemeubileerd en so mooi. Vriendelike ontvangs met alle inligting wat jy kan benodig oor die area van Stellenbosch. Sal beslis weer oornag.
Dis 'n absolute 5-ster-ervaring! Vriendelike ontvangs, vriendelike en behulpsame personeel. Ek kan niks negatiefs sê nie. Ons het heerlik gebly. Dis 'n uitstaande plek! Sal beslis weer daar gaan bly. Baie sentraal geleë. Sal dit beslis aanbeveel ook.
Bernard B - May 2018
Baie lekker gebly, goeie waarde vir geld!
Elke G - May 2018
Bekostigbare verblyf in die hartjie van Stellenbosch - pragtige, funky akkommodasie. Muskiete het ons egter onophoudelik getakel!
Uitstekend, netjies, skoon, veilig en alles werk.
Woonstel modern, beddegoed kraakvars en netjies. Alles werk. Dit was baie lekker en sal weer daar oorbly en kan hulle aanbeveel.
Klein, maar goeie waarde vir geld.
Quiver Tree is 'n goeie keuse vir 'n enkel reisiger wat vir 2 of 3 dae moet bly. Plek is skoon en netjies en goed toegerus. As toeris het ek dit bietjie ver uit die dorp gevind en nie binne loopafstand vanaf enige eetplekke nie. Kan raserig wees saans omdat daar heelwat studente woon.
Carin P - Mar 2018
Ek was verras met die netheid, silwerskoon en meer as wat mens nodig het.
Ons het baie gerieflik gebly in Quiver Tree!
Monica J - Feb 2018
Baie netjies, mooi ingerig, skoon en veilig.
Die ontvangs was baie vriendelik, die sekuriteit is baie goed, alles was skoon en baie mooi ingerig. Sal beslis weer kom.
Sarie D - Oct 2017
Uitstekend, netjies, ruim en fantastiese ligging. Splinternuut.
Die blyplek was uitstekend, die diens ook. Ek sal enigetyd die blyplek aanbeveel veral vir groepe.
Jolanda T - May 2017
Gerieflike verblyf met goeie ligging.
Ons het ons week in Quiver Tree baie geniet. Woonstel het als wat mens benodig. Foto's gee 'n ware beeld van woonstel. Dit is 'n groot blok met heelwat aparte woonstelle wat dan ook groot groepe kan hanteer. Bestuur het kennisgewings opgesit om te vra dat na 10 geen geraas gemaak moet word nie. Die bestuur was geweldig behulpsaam met enige redelike versoeke. Daar is veilige onderdakparkering. Ek sal Quiver Tree beslis aanbeveel.
Quiver Tree se diens is uitstekend. Die kamer was super netjies en modern asook gerieflik en het aan al ons behoeftes voldoen.
Baie dankie vir die terugvoering. Ons waardeer dit vreeslik baie. Ons hoop om julle gou weer terug te verwelkom.
Joos L - Oct 2016
Baie skoon en netjiese akkommodasie.
Uitstekende sekuriteit en veilige parkering. Vriendelik en hulpvaardige personeel. Goeie WiFi diens. Een klagte is dat die "Eksklusiewe DStv" is net die "free-to-air" kanale op DStv en nie die normale "hospitality" DStv soos in meeste hotelle nie.
Goeie more Joos!
Baie dankie dat julle die tyd geneem het om te reflekteer oor julle verblyf by ons. Ons is vreeslik bly julle het julle verblyf geniet en ons geniet dit om ons plekkie met ons gaste te deel. Dankie dat julle ons bewus gemaak het van die DSTV. Ek will julle verseker dat dit beslis die volle hospitality paket is en ons sal semier opvolg om seker te maak ander gaste word nie benadeel deur dit nie.
Ons hoop om julle gou weer te sien by Quiver Tree Apartments.
Gaste wat na Quiver Tree Self-Catering Apartments gekyk het, het ook belangstelling getoon in die volgende lekke plekke:
Faurestraat 2, Stellenbosch, 7600, Wes-Kaap